- Hindi News
- National
- मनाना में पंचायती जमीन को लेकर तनाव, 12 के खिलाफ केस दर्ज, चार लोग हिरासत में
मनाना में पंचायती जमीन को लेकर तनाव, 12 के खिलाफ केस दर्ज, चार लोग हिरासत में
मनानागांव मेंं पंचायती जमीन को लेकर तनाव बना हुआ है। आरोप है कि बुधवार देर रात नवनिर्माणाधीन कम्युनिटी सेंटर का ताला तोड़कर कुछ लोगों ने अवैध तरीके से अपना हक जता कर गोबर के उपले पाथ दिए। गुरुवार सुबह फिर से पंचायती जमीन पर कब्जा होता देखा तो कब्जाधारियों ग्रामीणों के बीच मारपीट तक हो गई। ग्राम पंचायत ने पुलिस को जानकारी दी। पुलिस ने मौके पर पहुंचकर दोनों पक्षों को थाने में बुलाया। जहां पर ग्राम पंचायत की बात सुनने के साथ दूसरे पक्ष के लोगों ने डीसी से स्टे ऑर्डर की कॉपी होने की बात कही।
थाना में मामला सुलझने की बजाय उलझता चला गया। दोनों पक्षों के बीच नोकझोंक तक हुई। दोनों पक्ष एसडीएम दरबार में पहुंचे तो एसडीएम ने स्टे ऑर्डर की कॉपी देखकर लोगों को कानून का पाठ पढ़ाते हुए उनके द्वारा ताला तो़ड़कर अपना कब्जा करने का प्रयास को गलत ठहराया। पुलिस ने मामले में करीब एक दर्जन लोगों के खिलाफ मामला दर्ज कर जांच शुरू कर दी। बताया जाता है कि पंचायती जमीन को पहले भी कब्जा मुक्त करवाने के दौरान सरपंच अन्य लोगों के साथ मारपीट करने के आरोप मेंं पुलिस ने करीब 17 लोगों के खिलाफ मामला दर्ज किया था।
थाना प्रभारी नरेंद्र दहिया ने बताया कि मनाना गांव में कम्युनिटी सेंटर का ताला तोड़कर अवैध तरीके से कब्जा करने के प्रयास में 12 नामजद लोगों के खिलाफ मामला दर्ज किया है। जिसमें से 4 को हिरासत में ले लिया। मनाना गांव मेंं मनाना से ढोढपुर गांव की तरफ जाने वाले सड़क किनारे करीब 1943 गज पंचायती जमीन पर एक साल से कुछ लोगों ने नाजायज कब्जा कर रखा था। पंचायती जमीन पर कब्जा होने की शिकायत एक व्यक्ति ने सीएम विंडो दी थी। सीएम विंडो में दी शिकायत के आधार पर अक्टूबर वर्ष 2016 मेंं बीडीपीओ रविंद्र कुमार के नेतृत्व में प्रशासनिक अधिकारियों ने पुलिस बल की मदद से पंचायती जमीन से कब्जा हटवा दिया था।
ग्राम पंचायत ने जमीन पर कम्युनिटी सेंटर बनाने के लिए चारदीवारी बनाने के साथ ही गेट पर फ्लैक्स बोर्ड लगा दिया था। 4-5 दिन पहले कुछ शरारती तत्वों ने कम्युनिटी सेंटर पर लगा फ्लैक्स बोर्ड फाड़कर जला दिया था। मामले की शिकायत ग्राम पंचायत ने थाना पुलिस को दी थी। उसके बाद बुधवार देर रात में गांव के कुछ लोगों ने कम्युनिटी सेंटर का ताला तोड़कर उसमें उपले थाप दिए। ग्रामीणों पंचायत ने उपले को उठवाया तो इसको लेकर विवाद हो गया।
फिर से कब्जा करने का किया प्रयास : सरपंच
सरपंचसुनीता देवी ने बताया कि ढोढपुर रोड पर पंचायती जमीन को कब्जा मुक्त करवाकर कम्युनिटी सेंटर बनाने का काम चल रहा है। बुधवार रात में गांव के कुछ लोगों ने सेंटर के गेट पर लगा ताला ताेड़कर जमीन पर गोबर डालने के साथ उपले पाथकर फिर से कब्जा करने का प्रयास किया गया। उन्होंने बताया कि गांव के करीब 12 नामजद लोगों के खिलाफ पुलिस को शिकायत दी गई है।
समालखा. थानापरिसर मेंं ग्रामीणों कब्जे के प्रयास करने वालों के बीच नोकझोंक। कब्जा के प्रयास करने वालों को समझाते एसडीएम।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva